
REFERAT DE APROBARE A PROIECTULUI DE HOTĂRÂRE
PRIVIND RECTIFICAREA  BUGETULUI DE VENITURI ȘI CHELTUIELI  AL PALATULUI CULTURII TEODOR COSTESCU PE ANUL 2026 

Bugetul de stat pe anul 2026 a fost adoptat  prin Legea nr.43/2026 
Bugetul de venituri şi cheltuieli al Palatului Culturii Teodor Costescu pe anul 2026 a fost fundamentat ţinând seama de realizările anului 2025, de activitățile curente și de proiectele culturale propuse în cadrul programului minimal pentru anul 2026, precum și de funcționarea și întreținerea clădirilor monumente istorice de categoria A, respectiv Cetatea Medievală a Severinului, Castelul de Apă și Clădirea Teatrului.
Patrimoniul Palatului Culturii Teodor Costescu Drobeta Turnu Severin este format din drepturi şi obligaţii asupra unor bunuri aflate în proprietatea publică a statului, precum şi a unor bunuri aflate în administrarea instituţiei, bunuri pe care le administrează în condiţiile legii:
- Palatul Culturii “Teodor Costescu” Drobeta Turnu Severin (MH-II-m-A-10141);
- Cetatea Medievală a Severinului, situată pe Bdul. Porțile de Fier (MH-II-m-A-10184.01-03);
- Castelul de Apă, situat pe Strada Crișan (MH-II-m-A-10168);
- Căminul Cultural Dudașul Schelei.
În anul 2026, bugetul de venituri și cheltuieli al Palatului Culturii Teodor Costescu cuprinde sumele pentru activități culturale, artistice, educative, de divertisment, literare, realizate în parteneriat cu asociații și fundații culturale, civice sau profesionale, ori furnizori de specialitate, susținând astfel mediul cultural-artistic, arta plastică, teatrul, literatura, dansurile, muzica și meșteșugurile, proiectele de promovare culturală și de patrimoniu material și imaterial, programe și proiecte culturale pentru anul 2026, drepturi de autor și drepturi conexe, meșteșuguri, expoziții și târguri. De asemenea, cuprinde sumele aferente serviciilor pentru evenimente necesare bunei desfășurări ale activităților Palatului Culturii Teodor Costescu, precum programul minimal, cele co-organizate în baza unor acorduri de parteneriat, și a altor expoziții, târguri, congrese organizate și/sau co-organizate de Palatul Culturii Teodor Costescu, precum și logistica necesară conform riderelor de ospitalitate și riderelor tehnice necesare.
Având în vedere implementarea proiectelor cuprinse în Anexa 3 - Proiecte propuse în cadrul programului minimal pe anul 2026, respectiv Festivalul Daco-Roman și Severinul Estival,  solicităm rectificarea bugetului de venituri și cheltuieli al Palatului Culturii Teodor Costescu cu suma de 100 mii lei, sumă ce va fi distribuită astfel: pentru Festivalul Daco-Roman, suma de 50 mii lei, iar pentru Severinul Estival, suma de 50 mii lei. 
În bugetul de venituri al Palatului Culturii Teodor Costescu, suma de 100 mii lei va fi cuprinsă  la articolul 43.10.09 – Subvenții pentru instituții publice, conform Anexei nr. 1. 
În bugetul de cheltuieli, suma de 100 mii lei va fi cuprinsă la articolul 20.30 – Alte cheltuieli, alineat  203030 – Alte cheltuieli cu bunuri și servicii, conform Anexei nr. 2. 
Bugetul pe anul 2026 a fost fundamentat ţinând seama de necesităţile şi specificul instituţiilor de cultură pentru desfăşurarea în bune condiţii a activităţii, a produselor și serviciilor culturale, a spectacolelor și a altor evenimente artistice care fac obiectul de activitate al instituției pe parcursul anului.
[bookmark: _GoBack]În considerarea celor expuse, supun spre aprobare Proiectul de Hotărâre privind aprobarea bugetului de venituri și cheltuieli  al Palatului Culturii Teodor Costescu pentru anul 2026.

INIȚIATOR 	
PRIMAR,		
SCRECIU MARIUS VASILE	

